## Pravilnik o izmjenama i dopunama Pravilnika o provedbi mjere 101 "Ulaganja u poljoprivredna gospodarstva u svrhu restrukturiranja i dostizanja standarda zajednice" unutar IPARD programa

### NN 68/2012 (26.6.2012.), Pravilnik o izmjenama i dopunama Pravilnika o provedbi mjere 101 "Ulaganja u poljoprivredna gospodarstva u svrhu restrukturiranja i dostizanja standarda zajednice" unutar IPARD programa

MINISTARSTVO POLJOPRIVREDE

1595

Na temelju članka 1. i 4. Zakona o potvrđivanju Sporazuma između Vlade Republike Hrvatske i Komisije europskih zajednica o pravilima za suradnju u vezi s financijskom pomoći Europske komisije Republici Hrvatskoj i provedbe pomoći u okviru komponente V. (IPARD) Instrumenta pretpristupne pomoći (IPA) (»Narodne novine – Međunarodni ugovori«, broj 10/08), ministar nadležan za poljoprivredu donosi

PRAVILNIK

O IZMJENAMA I DOPUNAMA PRAVILNIKA O PROVEDBI MJERE 101 »ULAGANJA U POLJOPRIVREDNA GOSPODARSTVA U SVRHU RESTRUKTURIRANJA I DOSTIZANJA STANDARDA ZAJEDNICE« UNUTAR IPARD PROGRAMA

Članak 1.

U Pravilniku o provedbi Mjere 101 »Ulaganja o poljoprivredna gospodarstva u svrhu restrukturiranja i dostizanja standarda Zajednice« unutar IPARD Programa (Narodne novine br. 54/12) u članku 8. stavak 6. riječi : »Mišljenje Ministarstva zaštite okoliša i prirode (dalje u tekstu: MZOIP) o Analizi stanja i Elaboratu o načinu usklađivanja postojećeg postrojenja« zamjenjuju se riječima: »Mišljenje da je zahtjev za usklađivanjem postojećeg postrojenja s EU standardima (najbolje raspoloživim tehnikama) podnijet, te da su utvrđene mjere koje u tu svrhu mora ispoštivati.«.

Članak 2.

U članku 11. stavak 2. točka c) riječi: »Mišljenje MZOIP o Analizi stanja i Elaboratu o načinu usklađivanja postojećeg postrojenja« zamjenjuju se riječima: »Mišljenje da je zahtjev za usklađivanjem postojećeg postrojenja s EU standardima (najbolje raspoloživim tehnikama) podnijet, te da su utvrđene mjere koje u tu svrhu mora ispoštivati.«.

Članak 3.

U članku 12. stavak 2. točka c) riječi: »Mišljenje MZOIP o Analizi stanja i Elaboratu o načinu usklađivanja postojećeg postrojenja« zamjenjuju se riječima: »Mišljenje da je zahtjev za usklađivanjem postojećeg postrojenja s EU standardima (najbolje raspoloživim tehnikama) podnijet, te da su utvrđene mjere koje u tu svrhu mora ispoštivati.«.

Članak 4.

U članku 13. stavak 2. točka c) riječi: »Mišljenje MZOIP o Analizi stanja i Elaboratu o načinu usklađivanja postojećeg postrojenja« zamjenjuju se riječima: Mišljenje da je zahtjev za usklađivanjem postojećeg postrojenja s EU standardima (najbolje raspoloživim tehnikama) podnijet, te da su utvrđene mjere koje u tu svrhu mora ispoštivati.«.

Članak 5.

Članak 53. mijenja se i glasi:

»(1) Prigovor iz članka 52. stavka 2. ovoga Pravilnika se podnosi u dva primjerka Povjerenstvu putem Agencije za plaćanja u roku od osam (8) dana od dana primitka odluke.

(2) Ako je podnositelj izjavio prigovor na temelju članka 52. stavka 2. ovoga Pravilnika, a u svezi s odlukom iz članka 27. stavkom 3. točka a) ovoga Pravilnika, podnositelj nije dužan pridržavati se roka navedenoga u članku 28. stavku 2. ovoga Pravilnika do zaprimanja odluke Povjerenstva po prigovoru.

(3) Ako Povjerenstvo po prigovoru na Odluku iz članka 27. stavka 3. točke a) i točke b) ovoga Pravilnika donese pozitivnu odluku, Agencija za plaćanja će korisniku u roku od 45 radnih dana izdati novu Odluku.

(4) Ako Povjerenstvo po prigovoru na odluku iz članka 27. stavka 3. točke a) ovoga Pravilnika donese pozitivnu odluku, korisnik je dužan u roku od tri (3) dana od dana zaprimanja odluke Povjerenstva, vratiti Agenciji za plaćanja sve zaprimljene IPARD Ugovore koji proizlaze iz odluke na koju je korisnik podnio prigovor.

(5) Ako je donesena odluka navedena u stavku 4. ovoga članka, Agencija za plaćanja će izdati novu Odluku o dodjeli sredstava iz IPARD programa, stavljajući izvan snage Odluku o dodjeli sredstava iz IPARD programa na koju je korisnik podnio prigovor.

(6) Nakon odluke iz stavka 5. ovoga članka, Agencija za plaćanja će korisniku izdati novi IPARD Ugovor koji je korisnik dužan vratiti u Agenciju za plaćanja u roku od 7 dana od dana zaprimanja s javnobilježničkom ovjerom potpisa.

(7) Ako Povjerenstvo po prigovoru na odluku iz članka 27. stavka 3. točke a) ovoga Pravilnika donese negativnu odluku, korisnik je dužan u roku od 7 dana od dana zaprimanja odluke Povjerenstva dostaviti već zaprimljen IPARD Ugovore s javnobilježničkom ovjerom potpisa.

(8) Ako korisnik ne postupi u skladu sa stavkom 7. ovoga članka, smatra se da je odustao od sklapanja IPARD Ugovora.

(9) Ako Povjerenstvo po prigovoru na odluku iz članka 36. stavka 1. točke b) ovoga Pravilnika donese negativnu odluku, Agencija za plaćanja će raskinuti IPARD Ugovor.

(10) U slučajevima opisanim u članku 36. stavak 5. i članku 41. stavak 1. točka 4. Agencija za plaćanja će raskinuti IPARD Ugovor ukoliko Povjerenstvo donese negativnu odluku po prigovoru izjavljenom sukladno članku 52. stavak 2. vezano uz Odluku o odbijanju Zahtjeva za isplatu.

(11) U slučaju kada Povjerenstvo donese pozitivnu odluku po prigovoru na Odluku o odbijanju Zahtjeva za isplatu, Agencija za plaćanja će ponoviti postupak obrade Zahtjeva za isplatu te u roku od 45 dana izdati Odluku o isplati/Odluku o odbijanju Zahtjeva za isplatu.«

Članak 6.

U članku 55. iza stavka 1. dodaje se novi stavak 2. koji glasi:

»(2) Prijave podnositelja čiju je obradu Agencija započela po odredbama Pravilnika o provedbi Mjere 101 i mjere 103 unutar IPARD programa (»Narodne novine« broj 10/11, 116/11) obrađivat će po odredbama tog Pravilnika do dobivanja odluke Europske komisije o odobrenju nove verzije procedura.«.

Dosadašnji stavci (2) i (3) postaju stavci (3) i (4).

Članak 7.

Ovaj Pravilnik stupa na snagu danom objave u »Narodnim novinama«.

Klasa: 011-02/12-01/64

Urbroj: 525-08/0476-12-6

Zagreb, 12. lipnja 2012.

Ministar

Tihomir Jakovina, v. r.

Pravilnik, NN 68/2012-1595